LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 274**

**2022. gada 9. marts**

 Atklāta sēde, sākas plkst. 10.00, beidzas plkst. 11.05

Videokonferences formātā

Sēdē piedalās:

**komisijas deputāti**:

**Edvīns Šnore *(komisijas sekretārs)***

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

**Atis Zakatistovs**

*uzaicinātās personas par 1. darba kārtības jautājumu:*

* Iesniedzēji - Saeimas deputāti – **A. Judins, J. Rancāns, J. Pūce, R. Bergmanis, M. Šteins, A. Latkovskis, R. Dzintars;**
* Aizsardzības ministrijas parlamentārā sekretāre **Baiba Bļodniece;**
* Aizsardzības ministrijas Juridiskā departamenta direktore, **Svetlana Araslanova;**
* Tieslietu ministrijas Krimināltiesību departamenta direktora vietnieks **Uldis Zemzars**;
* Tieslietu ministrijas parlamentārā sekretāre **Ilona Kronberga;**
* Zemessardzes komandieris, brigādes ģenerālis **Egils Leščinskis;**
* Tiesībsarga biroja Pilsonisko un politisko tiesību nodaļas vadītāja vietniece **Gundega Bruņeniece;**

*uzaicinātās personas par 2. darba kārtības jautājumu:*

* Iesniedzēji - Saeimas deputāti – **M. Možvillo, R. Petraviča, A. Gobzems, K. Sprūde, I. Krapāne;**
* Iekšlietu ministrijas Valsts Sekretārs **Dimitrijs Trofimovs;**
* Iekšlietu ministrijas Personāla vadības un administratīvā departamenta direktore **Daiga Piebalga;**
* Valsts kontroles padomes locekle **Kristīne Jaunzeme;**
* Latvijas Iekšlietu darbinieku arodbiedrības valdes priekšsēdētājs **Armands Augustāns;**

*uzaicinātās personas par 3. darba kārtības jautājumu:*

* Iesniedzēji - Saeimas deputāti – **V. Valainis, E. Tavars, U. Augulis, J. Vucāns, J. Dūklavs, M. Kučinskis, D. Šmits, R. Bergmanis, G. Daudze, V.Dombrovskis;**
* Finanšu ministrijas Tiešo nodokļu departamenta Uzņēmumu nodokļu un starptautisko nodokļu jautājumu nodaļas vadītājs **Andis Kokenbergs**;
* Finanšu ministrijas Tiešo nodokļu departamenta direktores vietnieks **Andrejs Birums;**
* Finanšu ministrijas Tiešo nodokļu departamenta Uzņēmumu nodokļu un starptautisko nodokļu jautājumu nodaļas vecākā eksperte **Sandra Mačivka;**
* Latvijas Tirdzniecības un rūpniecības kamera pārstāvis **Jānis Lielpēteris.**

**citas personas:**

Saeimas Juridiskā biroja vecākā juridiskā padomniece Līvija Millere,

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa un B.Veiskate.**

**Sēdi vada:** komisijassekretārs E. Šnore

**Sēdi protokolē:** konsultanteB. Veiskate

**Sēdes veids:** atklāta

Darba kārtība:

1. Grozījums Latvijas Republikas Zemessardzes likumā (1372/Lp13) 1. lasījums.
2. Grozījums Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (1346/Lp13) 1. lasījums.
3. Grozījumi Ukrainas civiliedzīvotāju atbalsta likumā (1371/Lp13) 1. lasījums.
4. Dažādi.

**E. Šnore** atklāj komisijas sēdi, veic deputātu klātbūtnes pārbaudi un informē par izskatāmo darba kārtību un uzaicinātajām amatpersonām.

1. Grozījums Latvijas Republikas Zemessardzes likumā (1372/Lp13) 1. lasījums.

**E. Šnore** dod vārdu likumprojekta autoriem – deputātu grupai.

**A. Judins** informē par esošo ierobežojumu – ja personai ir sodāmība, tad cilvēks nevar dienēt. Uzsver, ka deputātu grupa saredz, ka personai ir jādod iespēja lūgt izskatīt tikt uzņemtai zemessardzē, attiecīgi Aizsardzības ministrijas izveidotā komisija lemtu par katru gadījumu atsevišķi.

**B. Bļodniece** skaidro vēsturisko normas būtību, šī normas mīkstināšana ir notikusi vairākkārt, pēdējo reizi 2021. gadā. Skaidro, ka, zemessardzē esot, tiek doti ieroči, attiecīgi ministrija ir skeptiski noskaņota attiecībā uz ieroču izsniegšanu pilnīgi visiem. Vērš uzmanību, ka pēdējā mēneša laikā zemessardzei pieteikušies ir 1000 cilvēki. Konceptuāli atbalstītu, bet ne pilnībā notiktu šī mīkstināšana, tas nebūtu attiecināms uz visiem, noteikti tiks iesniegti priekšlikumi. Vērš uzmanību, ka attiecībā uz sevišķi smagiem noziegumiem tas nebūtu attiecināms!

**A. Judins** piebilst, ka pēc Satversmes Tiesas sprieduma (izglītības jomā, kurā norādīja, ka nav pienākums ļaut visām sodītām personām strādāt skolā, bet katram ir tiesības izvērtētam), ir jāizvērtē visi gadījumi atsevišķi. Arī uzsver, ka, ja citam ir nodarīti, miesas bojājumi nebūtu loģiski atļaut personai dienēt. Katrs var iesniegt pieteikumu, taču jāizvērtē katra situācija atsevišķi!

**U. Zemzars** uzsver, ka piekrīt Aizsardzības ministrijai. Piebilst, ka izvērtēšana var notikt tikai tad, kad ir pagājis sodāmības laiks, ja sodāmība ir dzēsta, tad var sākt izvērtēt šo personu. Akcentē, ka ne visi sevišķi smagi noziegumi ir vardarbīgi, noteikti nepieciešamas padomāt, vai nevarētu noteikt absolūto ierobežojumu tikai vardarbīgiem nodarījumiem.

**G. Bruņeniece** uzsver, ka no cilvēktiesību viedokļa, individuāls izvērtējums vienmēr ir daudz labāks un, ja to ir iespējams ieviest, tas ir apsveicami.

**B. Bļodniece** uzsver, ka zemessardzē nevarētu tomēr arī dienēt personas par valsts noslēpuma izpaušanu.

**E. Leščinskis** no zemessardzes puses tiek pausts atbalsts. Piebilst, ka deleģētai Aizsardzības ministra komisijai būs iespēja izvērtēt šo personu un attiecīgi saprast pieņemt vai nepieņemt.

**L. Millere** Juridiskais birojs konceptuāli neiebilst, taču vērš uzmanību attiecībā uz to, ka šajā likumprojektā ir jāvērtē attiecīgi iesniegtā redakcija.

**M. Možvillo** vaicā, vai nerodas pretrunas attiecībā par to, ka zemesragu rindās ar ieroci varēs dienēt krimināli sodītas personas, bet mednieku rindās ieroču atļauju atņem arī par administratīvu pārkāpumu.

**D. Trofimovs** uzsver, ka nepieciešams saprast vai ir šāda vajadzība medniekiem. Pašlaik šāda iniciatīva nav.

**I. Klementjevs** uzsver, ka ir attiecīgi testi, lai pārbaudītu personas spēju dienēt. Akcentē arī nepieciešamību komandierim zināt par personām ar sodāmību.

**R.Bergmanis** pauž atbalstu šim iesniegtajam likumprojektam, attiecīgi to var pielabot pēc tam.

**E. Šnore** vaicā Aizsardzības ministrijai nepieciešamo priekšlikumu iesniegšanas termiņu.

**B. Bļodniece** uzsver, ka pamatam kavēties nav, ierosina trīs nedēļas.

**E. Šnore** aicina deputātus konceptuāli atbalstīt likumprojektu un atbalstīt tā virzību pirmajam lasījumam Saeimā.

*Balsojums:*

*E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, Zenta Tretjaka – par, A.Zakatistovs – par.*

*Deputāti* ***konceptuāli******atbalsta*** *likumprojektu pirmajā lasījumā.*

**E. Šnore** aicina noteikt **priekšlikumu iesniegšanas termiņu** šim likumprojektam – **trīs nedēļas.**

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu “Grozījums Latvijas Republikas Zemessardzes likumā” (1372/Lp13)unvirzīt izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu otrajam lasījumam – trīs nedēļas;

- noteikt par referentu R. Bergmani.

2. Grozījums Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (1346/Lp13) 1. lasījums.

**E. Šnore** dod vārdu likumprojekta autoriem – deputātu grupai.

**M. Možvillo** skaidro, ka šis ir tapis saistībā ar izsaknējošo informāciju, ka, laužot savas tiesiskās attiecības, persona, kura attiecīgi strādā iekšlietu sistēmā ir jāizpērk savs formastērps.

**D.Trofimovs** pasāks deputātiem par šo iniciatīvu, izsaka atbalstu šim iesniegtajam likumprojektam. Uzsver nepieciešamību pēc priekšlikumu termiņam.

**M. Možvillo** vaicā, vai likuma darbību varētu attiecināt uz vēsturiskiem periodiem.

**D.Trofimovs** atbild, ka šis nav vērtēts, veidojot jauno redakciju, attiecīgi šis ir jāizvērtē.

**K. Jaunzema** apstiprina, kaValsts kontrolei iebildumu nav.

**A. Augustāns** pauž atbalstu, kā arī attiecīgi piebilst par atpakaļ ejošajiem datumiem.

**L. Millere** konceptuāli atbalsta likumprojekta virzību pirmajam lasījumam, arī vaicā, vai norma darbojas tikai uz priekšu, vai arī ir iespējams to darīt pagātnes formā. Akcentē formulējumu “pilna komplektācija”, tas ir pasakāms citādāk.

**M. Možvillo** vaicā**,** vai tas attiecas tikai uz policistiem, vai tas attiecas arī uz ugunsdzēsējiem?

**D.Trofimovs** uzsver, ka šis attiektos uz visām amatpersonām iekšlietu sistēmā, kā arī uz Ieslodzījuma vietu pārvaldes amatpersonām.

**E. Šnore** aicina deputātus konceptuāli atbalstīt likumprojektu un atbalstīt tā virzību pirmajam lasījumam Saeimā.

*Balsojums:*

*E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, Zenta Tretjaka – par, A.Zakatistovs – par.*

*Deputāti* ***konceptuāli******atbalsta*** *likumprojektu pirmajā lasījumā.*

**E. Šnore** aicina noteikt **priekšlikumu iesniegšanas termiņu** šim likumprojektam – **divas nedēļas.**

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu “Grozījums Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (1346/Lp13) unvirzīt izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu otrajam lasījumam – divas nedēļas;

- noteikt par referentu M. Možvillo.

3. Grozījumi Ukrainas civiliedzīvotāju atbalsta likumā (1371/Lp13) 1. lasījums.

E. Šnore dod vārdu likumprojekta autoriem – deputātu grupai.

R. Bergmanis izskaidro likumprojekta būtību, tas ir nepieciešams, attiecībā par uzņēmuma ienākuma nodokļa nemaksāšanu attiecībā uz ziedojuma veikšanu sabiedriskā labuma organizācijām, valsts iestādei (Latvijas Republikas vai Ukrainas valsts), lai sniegtu palīdzību Ukrainas civiliedzīvotājiem.

A. Zakatistovs skaidro, ka šī situācija ir smaga. Tas, kas ir šajā likumprojektā, ir attiecināms uz uzņēmuma ienākuma nodokli*. Skaidro esošo situāciju ziedošanas sistēmā.* Aicina noraidīt šo priekšlikumu, aicina atstāt esošo sistēmu.

R. Bergmanis uzsver, ka sistēma paliek un ziedot var, uzņēmēji ir gatavi sniegt palīdzību attiecīgi tamdēļ ir nepieciešami šie grozījumi.

M. Možvillo akcentē, ka nereti ziedošanas kampaņas var būt apkaunojošas, jo personas lūdz šo palīdzību, jo valsts pienākums ir parūpēties par savu iedzīvotāju. Nosoda valsts rīkošanos ar naudu, valstij jābūt godīgai pret saviem iedzīvotājiem un jāpalīdz arī saviem kaimiņiem!

M. Šteins akcentē, ka vakardien Ministru kabinets ir veicis grozījums šajā likumā, un attiecīgi ir atsevišķs regulējums par ziedojumiem.

A. Birums uzsver, ka ir bažas par to, ka ir pārāk plašs tvērums. Piebilst, ka nepieciešams izmantot esošo sistēmu.

R. Bergmanis aicina nobalsot un attiecīgi veikt labojumus, ja ir kādi riski.

L. Millere vērš uzmanību par to, ka Ministru kabinets ir izskatījis un atbalstījis likumprojektu, kurā šie jautājumi ir regulēti, vaicā par to, cik labi būtu vienlaikus virzīt divus likumprojektus. Konceptuāli, iebildumu nav.

A. Latkovskis aicina atsaukt šo likumprojektu un attiecīgi iesniegt priekšlikumus šajā profesionāli sagatavotajā likumprojektā no Ministru kabineta, kurš tiks iesniegts rīt Saeimā.

A. Zakatistovs piekrīt A. Latkovskim.

R. Bergmanis atsauc šo priekšlikumu, uzsver, ka šo attiecīgi iesniegs kā priekšlikumu Ukrainas civiliedzīvotāju atbalsta likumā.

**4. Dažādi.**

E. Šnore vaicā, vai deputātiem ir jautājumi.

**M. Šteins** jautā, par darba kārtību rītdien, attiecīgi uzsver, ka nepieciešams pieņemt minētos grozījumus Ukrainas civiliedzīvotāju atbalsta likumā rītdienas laikā.

**M. Možvillo** vaicā par robežas izbūvēšanu.

**M. Šteins** nevar komentēt**,** attiecīgi noskaidros informāciju.

**Z. Tretjaka** informē, ka vēlas uzsākt darbību komisijas Visaptverošas valsts aizsardzības apakškomisijas sastāvā un Stratēģiskās komunikācijas apakškomisijā

Komisija pieņem informāciju zināšanai. Saeimas Prezidijs tiek informēts par to, ka Saeimas deputāte Zenta Tretjaka š.g. 9. martā ir iekļauta Aizsardzības, iekšlietu un korupcijas novēršanas komisijas Visaptverošas valsts aizsardzības apakškomisijas sastāvā un Aizsardzības, iekšlietu un korupcijas novēršanas komisijas Stratēģiskās komunikācijas apakškomisijā.

E. Šnore pasakās par dalību sēdē, slēdz sēdi.

Sēde pabeigta plkst. 11.05.

Komisijas sekretārs (paraksts\*) E.Šnore

Komisijas deputāts (paraksts\*) A. Bašķis